b"\n_START_ARTICLE_\nFC Barcelona\n_START_SECTION_\nZgodovina\n_START_PARAGRAPH_\nNogometni klub Barcelona je bil ustanovljen 29 novembra leta 1899. Ustanovil ga je \xc5\xa1vicar Joan Gamper, ki je skupaj z ostalimi enajstimi navdu\xc5\xa1enci leta 1899 odigral prvo tekmo (Barcelona je premagala Bonanovo z 0-1). Njegovi soigralci so bili: Gualteri Wild, Llu\xc3\xads d'Oss\xc3\xb3, Bartomeu Terradas, Otto Kunzle, Otto Maier, Enric Ducal, Pere Cabot, Carles Puyol, Josep Llobet, John Parsons in William Parsons.\n_START_SECTION_\nRivalstvo\n_START_PARAGRAPH_\nBarcelona ima dolgoletno rivalstvo z Realom iz Madrida, derbi se imenuje El Clasico, in pa  Katalonski derbi z ekipo RCD Espanyol, ki prav tako domuje v Barceloni.\n_START_SECTION_\nSedanjost\n_START_PARAGRAPH_\nV sezoni 2008/09 je klub osvojil \xc5\xa1pansko prvenstvo, \xc5\xa1panski kraljevi pokal in Ligo prvakov, in tako postal prvi klub iz \xc5\xa1panske La Lige, ki mu je uspelo zmagati vse 3 lovorike v eni sezoni. Takrat je Barcelono vodil Pep Guardiola. V takratni enajstirici so igrali v obrambi V\xc3\xadctor Vald\xc3\xa9s, Carles Puyol ki je bil takratni kapetan, Yaya Tour\xc3\xa9, Gerard Piqu\xc3\xa9 in Sylvio Mendes Campos J\xc3\xbanior v sredini Sergio Busquets, Andr\xc3\xa9s Iniesta in Xavi Hern\xc3\xa1ndez v napadu pa Lionel Messi, Thierry Henry in Samuel Eto'o _NEWLINE_Pred pri\xc4\x8detkom sezone 2009/10 jih je zapustil njihov drugi najbolj\xc5\xa1i strelec v predlanski sezoni, Samuel Eto'o, ki je od\xc5\xa1el v Inter, kot zamenjava zanj pa je iz Interja pri\xc5\xa1el \xc5\xa1vedski napadalec Zlatan Ibrahimovi\xc4\x8d, ki je sezono poprej osvojil naziv najbolj\xc5\xa1ega nogometa\xc5\xa1a v italijanski prvi ligi - Serie A._NEWLINE_Julija 2010 je klub zapustil Joan Laporta, ki je klubu predsedoval zadnjih 7 let, nasledil pa ga je Sandro Rosell. Isto\xc4\x8dasno je klub zapustil tudi Txiki Begiristain, na mesto \xc5\xa1portnega direktorja pa je stopil Andoni Zubizarreta._NEWLINE_Pred pri\xc4\x8detkom sezone 2017/2018 so se katalonskemu klubu pridru\xc5\xbeili \xc5\xa1panski napadalec Gerard Deulofeu (Everton), portugalski bo\xc4\x8dni branilec Nelson Semedo (Benfica) in brazilski vezist Paulinho (Guangzhou Evergrande). Klub sta zapustila francoski branilec Jeremy Mathieu (Sporting) in brazilski napadalec Neymar (Paris Saint-Germain)._NEWLINE_V sezoni 2014/15 je klub ponovil uspehe iz sezone 2008/09 in zopet osvojil \xc5\xa1pansko prvenstvo, \xc5\xa1panski kraljevi pokal in Ligo prvakov, in tako postal prvi klub v Evropi ki je dvakrat zmagal vse 3 lovorike v sezoni."